*Հավելված 2*

 *Ջերմուկ համայնքի ավագանու 2022 թվականի
 ․․․․․․․․․․․․․․․․․․․ -ի N –––––––-Ն որոշման*

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՅՈՑ ՁՈՐԻ ՄԱՐԶԻ ՋԵՐՄՈՒԿ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ԱՐՏԱՔԻՆ ԳՈՎԱԶԴ ՏԵՂԱԴՐԵԼՈՒ

**ՊԱՅՄԱՆՆԵՐ**

1. ԸՆԴՀԱՆՈՒՐ ԴՐՈՒՅԹՆԵՐ

   1. Հայաստանի Հանրապետության Վայոց ձորի մարզի Ջերմուկ համայնքի վարչական տարածքում արտաքին գովազդ տեղադրելու պայմանները (այսուհետ՝ պայմաններ) մշակվել են «Գովազդի մասին» Հայաստանի Հանրապետության օրենքի, Ջերմուկ համայնքի վարչական տարածքում արտաքին գովազդ տեղադրելու կարգին (այսուհետ՝ Կարգ) համապատասխան։

  2. Ջերմուկ համայնքի վարչական տարածքում արտաքին գովազդի միջոցների (այսուհետ՝ գովազդ) տեղադրումը թույլատրվում է Կարգի և սույն պայմանների պահանջներին համապատասխան։

1. ԱՐՏԱՔԻՆ ԳՈՎԱԶԴ ՏԵՂԱԴՐԵԼՈՒ ՊԱՅՄԱՆՆԵՐԸ

 3.Գովազդի տեղադրմանը ներկայացվող պահանջները՝

 1) գովազդի միջոցները չպետք է

 ա․խոչընդոտեն ճանապարհային երթևեկության ապահովմանն ու
 անվտանգությանը, փողոցների ու մայթերի անցմանը, խանգարեն փողոցների
 ու մայթերի մեքենայացված մաքրմանը.

 բ․ սահմանափակեն տեսանելիությունը ավտոճանապարհների վրա.

   գ․ առաջացնեն երթևեկության մասնակիցների կուրացում լույսով, այդ թվում նաև
 անդրադարձող.

   դ․ հանդիսանան հետիոտնի շարժմանը արգելք.

   ե․ լինեն ճանապարհների վտանգավոր հատվածներում և տեղադրվեն լուսամփոփների ու ճանապարհային կանգնակների վրա.

  2) կանոններին և չափորոշիչներին համապատասխան ցանկացած տիպի գովազդի միջոցների տեղաբաշխումը, տեղադրումը պետք է հիմնավորել համապատասխան նախագծային և տեսողական ընկալման դիտակետից։

  3) Գովազդ տեղադրել չի թույլատրվում՝

   ա․ բնակելի շենքերի մոտ, եթե դրանք հանդիսանում են աղմուկի, տատանման, հզոր ճառագայթման և էլեկտրամագնիսական դաշտի աղբյուր.

   ա․ թանգարաններում, պատմական և ճարտարապետականհուշարձանների վրա, ինչպես նաև պետական կառավարման և տեղական ինքնակառավարման մարմինների շենքերի վրա և դրանց տարածքում.

   գ․ «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» Հայաստանի Հանրապետության օրենքով սահմանված պատմության և մշակույթի անշարժ հուշարձանների վրա և դրանց տարածքներում պետական հաշվառման վերցրած պատմական, գիտական, գեղարվեստական կամ մշակույթային այլ արժեք ունեցող կառույցների, դրանց համակառույցների և համալիրների, իրնեց գրված կամ պպատմականորեն իրենց հետ կապված տարածքների վրա, ինչպես նաև պատմամշակույթային արգելանոցներում։

 դ․ ճանապարհային ցանցում, երբ այն անհամապատասխան է ճանապարհատրանսպորտային տվյալ իրավիճակի հետ և նմանություն ունի արտաքին տեսքով, պատկերով և ձայնային էֆեկտով ճանապարհային նշանների, ճանապարհային երթևեկության կազմակերպման և այլ տեխնիկական միջոցների հետ.

  4) Ջերմուկ համայնքի հրապարակներում, ինչպես նաև դրանց համար մուտքեր և ելքեր հանդիսացող տարածքների առանձին տեղերում կարող է տեղադրվել գովազդ, եթե այն չի խոչընդոտում ճանապարհային երթևեկության ապահովմանն ու անվտանգությանը և հրապարակների կառուցապատման տեսողական ընկալմանը։

4.ԳՈՎԱԶԴԻ ԱՌԱՆՁԻՆ ՄԻՋՈՑՆԵՐԸ ԵՎ ԴՐԱՆՑ ՏԵՍԱԿՆԵՐԸ

 4. Արտաքին գովազդի միջոց են համարվում Ջերմուկ համայնքի տարածքում տեղադրվող գովազդային տեղեկատու կրողները՝ անկախ շենքերի, շինությունների և հողամասերի սեփականության ձևից։ Դրանց թվում են վահանակային կայանքները, վահանակները, տանիքային կայանքները, մեծանկարները (պաննո), էկրանները, բարձրակները, ցուցատախտակները, շենքերի մուտքերի և պատուհանների հովհարները (մարկիզ), գրաժապավենները և այլն։

5․ ***Վահանակային կայանքները*** (վահանակները) տեղեկատվության համար մակերես նախատեսող կոնտստրուկցիաներ են և բաղկացած են հիմքից, հիմնակմախքից (կարկաս) և տեղեկատու դաշտից։

   1) Տեղեկատու դաշտի չափի տեսակներն են՝

ա․ մեծ չափերի -3մx4մ, 3մx6մ և այլ չափերի

բ․ միջին չափերի -1.8մx1.2մ, 2մx3մ

գ․ փոքր չափերի -0.6մx0.9մ և ավելի փոքր չափերի.

 2) վահանակներին ներկայացվող պահանջներն են՝

ա․ երկկողմանի կատարում

բ․ միակողմանի կատարում, որի դեպքում գովազդի հակառակ կողմը պարտադիր դեկորատիվ ձևավորում է.

 3) Ջերմուկ համայնքի կենտրոնական հատվածի սահմաններում թույլ է տրվում 0.6մx0.9մ 1.8մx1.2մ, ինչպես նաև 3մx4մ մակերեսով տեղեկատու դաշտով վահանակների տեղադրումը.

 4) Ջերմուկ համայնքի կենտրոնական հատվածում տեղադրվող տեղեկատու դաշտով գովազդային վահանակի կրող հիմնասյան դիրքը պետք է լինի միայն ուղղահայաց.

5) Ջերմուկ համայնքում 3մx6մ և այլ չափերի տեղեկատու դաշտով գովազդային վահանակների տեղադրումը թույլատրվում է համապատասխան նախագծային հիմնավորման առկայության դեպքում.

6) Ջերմուկ համայնքի կենտրոնական հատվածից դուրս կարող են լինել 1.8մx 1.2մ, 3մx4մ, 3մx6մ տեղեկատու դաշտով և այլ չափերի վահանակներ.

7) խճուղիում մեկ ուղղությամբ երկու հարևան վահանակների միջև հեռավորությունը պետք է կազմի առնվազն

ա․ 15քմ – 18քմ և այլ չափերի 150մ-200մ

բ․ 10քմ – 15 քմ՝ 100մ – 150մ

գ․ 6քմ – 10քմ՝ 50մ – 75մ

դ․ 4քմ – 6քմ՝ 30մ – 50մ

ե․ 2քմ – 4քմ՝ 15մ – 25մ

զ․ մինչև 2քմ՝ 10մ – 15մ

8) նեղ փողոցներում և նրբանցքներում մեկ ուղղությամբ երկու հարևան վահանակների միջև եղած հեռավորությունը պետք է կազմի առնվազն՝

ա․ 10քմ – 12քմ՝ 50մ – 75մ

բ․ 6քմ – 10քմ՝ 30մ – 50մ

գ․ 4քմ – 6քմ՝ 20մ – 30մ

դ․ 2քմ – 4քմ՝ 10մ – 20մ

ե․ մինչև 2քմ՝ 10մ

9) մասնագիտական փորձաքննություն անցած և համաձայնեցված նախագծերի առկայության դեպքում կարող են օգտագործվել կոնստրուկցիաներ, որոնց տեղադրումը համապատասխանում է մայրուղիների, փողոցների և քաղաքային գոտիների արտաքին ձևավորմանը ներկայացվող պահանջներին։

6.Շենքերի, շինությունների, ինչպես նաև Ջերմուկ համայնքի բարեկարգման տարրերի վրա տեղաբաշխվող (տեղադրվող) արտաքին գովազդի և տեղեկատվության մնայուն միջոցների տեսակներն են՝

1) ***տանիքային կայանքները*** ծավալային կամ մակերեսային կոնստրուկցիաներ են, որոնք տեղադրվում են ամբողջովին կամ մասամբ՝ շենքի ճակատային մասւոմ կամ տանիքին։

ա․ տանիքային կայանքները բաղկացած են կոնստրուկցիայի կրող մասի ամրակցման տարրերից և տեղեկատու կայանքից։

բ․ տանիքային կայանքները պետք է ունենան հակահրդեհային և հոսանքի վթարային անջատման համակարգ։

գ․ ամրակցման տարրերը, ինչպես նաև կոնստրուկցիայի կրող մասի հակառակ կողմը պետք է ծածկվեն դեկորատիվ պանելով։

 դ․ տանիքային կայանքի տեղադրման հայտերն ընդունվում են պատվիրատուի կողմից մասնագիտական փորձաքննություն անցած կոնստրուկցիաների և համայնքի ղեկավարի հետ համաձայնեցված նախագծի առկայության դեպքում։
 2) ***պատի մեծանկարներ*** (պաննո) են կոչվում արտաքին գովազդի այն միջոցները, որոնք տեղադրվում են շինությունների պատերին հետևյալ ձևերով՝
 ա․ պատկեր (տեղեկատվական դաշտ), որն անմիջապես շերտածածկում է պատը, պատկերի կոնստրուկցիան հավաքվում է ամրակցման տարրերից, հիմնակմախքից և տեղեկատու դաշտից.

բ․ պատի մեծանկարներն կատարվում են անհատական նախագծի հիման վրա.
 գ․ պատի մեծանկարները պարտադիր պետք է ունենան համապատասխան փորձաքննություն անցած կոնստրուկցիաների նախագիծ.

դ․ պատի մեծանկարների տեղեկատու դաշտի մակերեսը որոշվում է կոնստրուկցիայի կամ անմիջական ձափերով։

3) ***բարձակ*** (կոնսոլային կոնստրուկցիա) են կոչվում երկկողմանի հարթակային վահանակները, որոնք ամրակցվում են կայմասյուններին կամ շենքերի վրա։ Համապատասխան հիմնավորման դեպքում թույլատրվում է բարձակները տեղադրել համայնքային լուսավորման և կոնտակտային ցանցերի կրող կոնստրուկցիաների վրա։

Բարձակները պետք է լինեն երկկողմանի տեսքով և ունենան ներքին լուսավորում։

 Հիմքերի վրա (ուղղահայաց) տեղադրվող բարձակների տիպային չափերն են՝ 1.8մ x 1.2մ (մայրուղիների, պողոտաների, հրապարակների համար), 0.6մx 0.9մ, 1.0մx0.7մ (նեղ փողոցների և նրբանցքների համար) և ավելի փոքր։
Շահագործման անվտանգությունից նպատակով բարձակները տեղադրվում են հողի մակերևույթից ոչ պակաս, քան 3 մետր բարձրության վրա։
 Հիմքերի վրա տեղադրված բարձակները տեղադրվում են երթևեկելի մասին դուրս՝ մայքի թողմը։ Արգելվում է մեկից ավել բարձակների տեղադրումը մեկ հիմքի վրա։
 Բարձակի տեղեկատու դաշտի մակերեսը հաշվարկվում է երկու կողմերիընդհանուր մակերեսով։

7.***Կրկնաձիգ գրաժապավենը*** (տրանսպարանտ) արտաքին գովազդի տեղեկատվության միջոց է։ Այն բաղկացած է հիմքից, ամրացման սարքավորումից և տեղեկատու պատկերից։

1) գրաժապավենների հեռավորությունն իրարից պետք է լինի 50մ-ից ոչ պակաս։

2) գրաժապավենների բարձրությունը պետք է լինի երթևեկության գծի համեմատ 5մ-ից ոչ պակաս։

3) տեղեկատու դաշտի մակերեսը որոշվում երկու կողմերի մակերեսով

8. ***Էկրանավորող սարքավորումներն*** արտաքին գովազդի և տեղեկատվության միջոց են։

1) դրանց կոնստրուկցիան ներառում է էկրանավորող (վերարտադրող) սարքավորման մակերես (էկրան) կամ տեղեկատու պատկեր։

2) հարթ պատկերների համար նախատեսված տեղեկատու դաշտի մակերեսը որոշվում է էկրանավորող պատկերի մակերեսով։

9. Արտաքին գովազդի վահանակների միջև եղած հեռավորությունն ըստ տրանսպորտային միջոցների թույլատրվող արագության պետք է կազմի՝

1) 60կմ/ժ թույլատրվող արագությամբ փողոցների համար մեկ ուղղությամբ երկու վահանակների միջև հեռավորությունը՝

ա․ 18քմ – 150մ

բ․ 15քմ – 100մ

գ․ 6քմ – 50մ

դ․ 2քմ – 25մ

2) 60կմ/ժամ թույլատրվող արագությունից պակաս փողոցների համար մեկ ուղղությամբ երկու հարևան վահանակների միջև հեռավորությունը՝

ա․ 18քմ – 80-100մ

բ․ 6քմ – 45-50մ

գ․ 2քմ – 20-30մ

10. Գովազդային վահանակների ներքևի եզրը պետք է տեղադրված լինի փողոցի մակերեսից 6մ-ից ոչ պակաս բարձրության վրա։

11.Հենասյան հիմքերը հողի ծածկույթում պետք է տեղադրվեն քաղաքաշինական նորմերին և շինարարական տեխնոլոգիաներին համապատասխան՝ մեկ ամսվա ընթացքում վերականգնելով սիզամարգի ծածկույթը։

12. Պայմաններում չնշված և Հայաստանի Հանրապետության կառավարության 2002 թվականի մարտի 19-ի N 270 որոշմամբ հաստատված ցանկում չընդգրկված 2.0 քառակուսի մետրից ավելի մակերեսով ֆիրմային նշանների և գովազդվող տարբեր ապրանքանշանների տեղադրումը թույլատրվում է Ջերմուկ համայնքի ղեկավարի որոշմամբ։

*ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ՔԱՐՏՈՒՂԱՐ՝*

 *Գ. ԹԱԴԵՎՈՍՅԱՆ*